जब इनकी सारी हरकते सामने आती है और देश की जनता से कोई नागरिक इनसे सवाल पूछता है या इनपर व्यंग्य करता है तो ये स्वघोषित बुद्धिजीवी वर्ग उन्हें ‘ट्रॉल’ कहकर नकारने की कोशिश करता है। अभी हाल ही में एक मीडिया समूह ने एक युवा लड़के के गाने को महिलाविरोधी बताते हुए उसकी तुलना एक बलात्कारी से कर दी। छद्म नारीवाद के आड़ में इस समूह के एक महिला पत्रकार ने अभद्र शब्दों का इस्तेमाल कर अपने ‘बुद्धिजीवी’ होने का अच्छे से परिचय दिया। बॉलीवुड के दर्जनों अभद्र गानों से इन्हें दिक्कत नहीं होती लेकिन किसी और की लोकप्रियता को भुना कर खुद का प्रोपगंडा चलाने में ये लोग माहिर हैं। सस्ती लोकप्रियता के चक्कर में इस मीडिया समूह ने पिछली बार अपनी ओछी पत्रकारिता दिखाते हुए एक सैनिक का स्टिंग ऑपरेशन किया था जिसके बाद उस सैनिक ने आत्महत्या कर ली थी। सैनिक के आत्महत्या के बाद उस महिला पत्रकार पर उँगलियाँ भी उठी थी। इन्ही सब बातों का विरोध करने पर आज एक बड़ा मीडिया समूह विरोध करने वालो को ‘ट्रॉल’ कहकर क्रिमिनल की संज्ञा दे रहा है। आखिर ऐसे मीडिया समूह देशविरोधी गतिविधियों को बढ़ावा देने का ही काम करते हैं और ऐसे कामों के बाद उन्हें अपने आकाओं से प्रशंसा भी मिलती है। इसी मीडिया समूह के एक बड़े महिला पत्रकार की अंतराष्ट्रीय आतंकी हफ़ीज़ सईद ने खुद मुखर होकर तारीफ़ की थी।